Сиёсий таҳлилчи: АҚШ ва Қозоғистон учун "қимматли келишув"\nАҚШ президенти Барак Обама апрел ойида Вашингтонда бўлган учрашув чоғида қозоқ ҳамкасби Нурсултон Назарбоевни жуда илиқ қарши олди.\nАҚШ ва Қозоғистон Америка ҳарбийлари ҳамда Афғонистонда толибларга қарши курашаётган халқаро қўшинларга мўлжалланган ҳарбий юкларни ташиш учун янги ҳаво йўлаклари очиш бўйича келишув имзолади.\nАфғонистондаги ҳарбий амалиётларга мўлжалланган ҳарбий юкларни ташиш учун янги ҳаво йўлаклари очиш бўйича Қозоғистон билан келишув имзолангани ҳақида билдирилган АҚШ Давлат департаменти баёнотида янги ҳаво қатновларига йўл бериш билан Қозоғистон “Афғонистондаги зўравон экстремизмга қарши кураш ва Афғонистон ҳамда минтақа хавфсизлигини мустаҳкамлашда халқаро кучлар учун жуда қимматли бўлган ёрдамни кўрсатмоқда”, дейилади.\nАҚШ томонига кўра, янги келишувга мувофиқ янги йўлаклардан ҳам ҳарбий, ҳам ноҳарбий юклар ташувини амалга ошириш мумкин ва бу ёнилғи ҳамда вақтни тежаш имконини беради.\nБу келишувга муносабат билдирган қозоғистонлик таҳлилчилар унинг малакатга нафақат сиёсий, балки моддий манфаат ҳам келтиришини ва ҳақиқатда ҳам Қозоғистон учун “қимматли” келишув бўлишини айтмоқдалар.\nУлардан бири қозоғистонлик сиёсий таҳлилчи Азимбой Ғалидир.\n- Бунда Қозоғистоннинг Россия иттифоқчиси сифатидаги позицияси намоён бўлди. Маълумки, Россия Америка ҳарбийлари билан бирга Афғонистондаги бир қатор амалиётларни амалга оширишда иштирок этди. Ва эндиликда Қозоғистон Россия иттифоқчиси сифатида ўз ҳудуди орқали ҳарбий юклар транзитига ҳам рухсат берди. Асл воқеликдан келиб чиқилса, бу Қозоғистон ҳукумати манфати учун фойдали қарор. Чунки толиблар таҳдиди ҳозир бутун минтақага тушмоқда, - дейди қозоғистонлик сиёсий таҳлилчи Азимбой Ғали.\nУнинг фикрича, айни пайтда Қозоғистон ҳарбийларининг Афғонистондаги инсонпарварлик амалиётларида иштирок этаётган гуруҳи сони ҳам кўпайтирилган.\n“Бу ерда Қозоғистон ҳукуматининг масъулияти тўла англанган сиёсий иродасини ҳам эътироф этиш керак”, дер экан бу сиёсатчи ўз вақтида президент Назарбоев америкаликларга мамлакатдаги аэродромлардан биридан фойдаланишни ҳам таклиф қилганини эслади.\n- Эсимда бор, Олмаота шаҳри яқинидаги аэродромлардан биридан фойдаланиш таклиф қилинган, аммо ҳозирча ноҳарбий юклар ташувида қўшимча аэродромга эҳтиёж йўқлиги боис бу таклиф рад этилган эди. Албатта, бу масалада фақатгина Қозоғистон ташаббусигина эмас, балки бундай ташаббусга Россиянинг розилик бериши ҳам муҳим эди. Аммо, кўриб турибмизки, Афғонистондаги амалиётлар борасида кейинги вақтларда Россия ҳукумати ҳам иштирокини фаоллаштирмоқда, - дейди қозоғистонлик сиёсий таҳлилчи Азимбой Ғали.\n"Қозоғистон ва АҚШ ўртасидаги янги келишув Қозоғистоннинг минтақа давлатлари, хусусан, НАТО кучларига аталган таъминот юклари қатновида фаол иштирок этаётган Ўзбекистон билан муносабатларида қандай аҳамият касб этади?" деган саволимизга бу таҳлилчи қуйидагича жавоб берди:\n- Менимча, ҳозир бутун Марказий Осиё афғон масаласида АҚШ билан ҳамкорликка ён бермоқда. Чунки, фикримча, америкаликлар у ерда узоқ қолиш ниятида эмас. Ҳозирда халқаро қўшинлар бу низони имкон қадар тезроқ афғонлаштириш, яъни Ироқда бўлгани каби террорчилар, толибларга қарши Афғонистон армияси, Марказий Осиё ва Россия қўли билан курашишга интилмоқда. Табиийки, бундай амалиётда иштирок этишдан томонларнинг ҳаммаси манфаатдор, айниқса, Марказий Осиё мамлакатлари бундан сиёсий дивидент қозониш билан бирга каттагина моддий манфаат ҳам кўради, - дейди қозоғистонлик таҳлилчи Азимбой Ғали.


ST-таъсир: “Носоз тез ёрдам машинаси таъмирланди, янги машинага буюртма берилди”\n08 декабр 2021, Тошкент вақти: 07:41\nОЛМАЛИҚ. ST’да Олмалиқ кон-металлургия комбинати тасарруфидаги Чодак конига тегишли “Дамас” тез ёрдам машинаси таъмирталаб аҳволда экани хусусида мурожаат чоп этилган эди. Ушбу мурожаат юзасидан берилган жавоб хатида қайд этилишича, носоз автотехника воситаси таъмирдан чиқарилди.\n“Носоз ҳолдаги автомашинани ишга қўйгани учун мутасадди раҳбар ўз вазифасидан озод этилган. Янги тиббий тез ёрдам машинасига буюртма берилган”, дейилади расмий жавоб хатида.


БМТ сайтлар муаммоларидан яхши хабардор, лекин…\n01 март 2021, Тошкент вақти: 00:40\nФеруза Марказий Осиёга оид маълумотларни тарқатиш билан шуғулланадиган бир неча етакчи сайтларнинг “Интернетдаги цензурага қарши кураш” кампанияси давом этмоқда.\nУшбу кампания сайтларга ёки улардаги айрим материалларга тўсиқлар қўйилиши муаммоларини ўрганиш, фойдаланувчилар ҳуқуқларини бузаётган провайдерларни аниқлаш мақсадида ташкил этилган.\nЯқинда кампания иштирокчиларидан бири – “Фергана.ру” сайти бош муҳаррири Даниил Кислов БМТ Тараққиёт дастурининг Марказий Осиё бўйича доимий вакили Фикрат Оқчурага мурожаат йўллаб, уни минтақада сайтларга тўсиқ қўйиш муаммосини кенг миқёсда муҳокама қилишга чақирди.\nУшбу мурожаатда Ўзбекистондаги “Ўзскайнет” провайдери фаолиятидан эътироз билдирилган.\nД.Кислов “Озодлик” мухбири билан суҳбатда мурожаатда айнан “Ўзскайнет”нинг ажратиб кўрсатилгани сабабларини тушунтириб берди.\n“Бошқа провайдерлар ҳам ахборот сайтларига тўсиқ қўйишда иштирок этяпти. Бизнинг эса айнан “Ўзскайнет”га эътироз билдиришимизнинг боиси бор. Аввало, у бутун Ўзбекистоннинг илмий-маърифий тармоғи ҳисобланади. Қолаверса, ғарблик донорларнинг маблағлари асосида ташкил этилган. Бу тармоқни яратишдан мақсад ахборот оламига Интернет орқали йўл очиш, уни ривожлантириш эди. Кўриб турганингиздек, бу сайт асл мақсадга тескари иш, яъни ахборотларни чеклаш билан шуғулланмоқда”, - деди Д.Кислов.\n“Озодлик” мухбири БМТ Тараққиёт дастури вакилларидан ҳам мурожаат хусусида муносабат сўради. Аммо дастур вакилларидан бири Фикрат Оқчура жуда бандлиги, қолаверса, минтақадаги ахборот сайтлари муаммоси билан шуғулланиш унинг вазифасига кирмаслигини билдирди.\n“Ўзскайнет” провайдери бош директори Вадим Наводний эса мурожаатда мазкур провайдер шаънига айтилган эътирозлар асоссизлигини таъкидлади. У мазкур провайдер сайтларга тўсиқ қўйиш билан шуғулланмаслигини ҳам қўшимча қилди.\nД.Кисловнинг фикрича, “Ўзскайнет” сайтларни беркитишни ўзича амалга оширмайди. У Ўзбекистон ҳукумати, қолаверса, барча провайдерларни назорат қиладиган “Ўзбектелеком” акциядорлик компанияси кўрсатмаси асосида ишлайди. БМТ вакиллари эса мамлакатдаги бу каби муаммолардан жуда яхши хабардор. Лекин улар тилда бошқа, амалда эса тескари иш қилади.


Авиация спорти - спорт тури: вертолёт спорти, авиация моделини ясаш спорти, парашют спорти, дельтапланер спорти ва самолёт спортига бўлинади. Авиация спортини оммалаштириш билан Ўзбекистон мудофаага кўмаклашувчи «Ватанпарвар» ташкилоти шуғулланади. Авиация спорти 1964 йилдан ривожлана бошлади, лекин...\nАвтомобиль спорти, автомобиль пойгаси — спорт автомобиллари ва серияли автомобилларда ўтказиладиган пойга, спорт тури. Биринчи автомобиль пойгаси 1894 йил 18 ноябрда Францияда Париж-Руан-Париж йўналиши бўйича 1200 км масофада ўтказилган. Қоидага мувофиқ тезлик чекланган (соатига 12,5 км) эди. Пойга ...\nАкадемик эшкак эшиш - эшкак эшиш спорти тури, академик қайиқлардаги пойгалар. 19-аср биринчи ярмида Буюк Британияда пайдо бўлган. Эшкак эшиш жамиятлари халқаро федерацияси (FISA, 1892 йил асос солинган) га 71 мамлакат аъзо (1991 йил). Академик эшкак эшиш 1900 йилдан олимпия ўйинлари дастурига кирити...\nАльпинизм (Альп тоғи номидан) — спорт тури, турли мураккаб тўсиқлардан ўтиб тоғ чўққиларига кўтарилиш. Альпинизм уч синфдан — траверслар (довон ошиш, тоғ тизмалари ва этакларидан ўтиш), мураккаб чиқиш (тик тоғларга чиқиш) ва баланд тоғларга кўтарилишдан иборат. Альпинизм спорт тури бўлибгина қолмай,...\nБадиий гимнастика – спорт тури, буюм (тасма, копток, ҳалқа, арғамчи) билан ва усиз турли нафис гимнастика ва рақс машқларини мусиқа остида бажариш бўйича аёллар мусобақалари. Халқаро спорт мусобақаларининг ҳозирги замон дастурида кўп кураш (битта мажбурий ва буюмлар билан учта эркин машқлар) ҳамда б...\nБадминтон (Англиянинг Бадминтон шаҳри номидан) — патли копток (волан)ни ракетка билан уриб ўйналадиган теннисга ўхшаш спорт ўйини. Ўйин тўртбурчакли майдончада (яккама-якка учрашувларда майдонча ўлчови 13,4x5,2 м ва жуфтли ўйинларда 13,4x6,1 м) 1,55 м баландликда тортилган тўрда ўтказилади. Ўйинда р...\nБайдарка ва каноэда эшкак эшиш — спорт тури, пойгалар ва слаломдан иборат. Байдарка ва каноэда эшкак эшиш мусобақалари 19-асрнинг 60-йилларида Европанинг кўпгина мамлакатларида эшкакчилар клублари пайдо бўлгандан сўнг бошланди ва аввал байдаркаларда, кейин каноэда спорт пойгалари ўтказиладиган бўлди...\nБаскетбол (инг. basket — сават, ball — тўп) — спорт тури, 3,05 м баланддаги саватли ҳалқага тўпни қўлда ташлаб ўйналадиган жамоа ўйини. Баскетбол машғулоти ва мусобақалари учун тўртбурчак майдонча (ўлчами 26x14 м) ёки зал (баландлиги 7 м) талаб қилинади. Ҳар бир жамоада 12 нафардан ўйинчи бўлиб, май...\nБиатлон (би ва юнонча athlon—мусобақа)—қишки спорт тури, чанғида югуриш ва маълум марраларга келиб милтиқдан отиш, яъни икки марта (чанғи пойгаси ва отишда) мусобақалашиш. Биатлон 17-аср 70-йилларида Норвегияда пайдо бўлди. 1718 йил Швеция Норвегия урушида жанг майдонида тўлиқ қуролланган Биатлончил...\nБобслей — спорт тури; яхлит металлдан ясалган чаналарда тепаликданмахсусмузлатилгантрассалар бўйлаб учиш. Чаналарнинг ўзи ҳам бобслей деб аталади. Чаналар 2 ва 4 ўринли бўлиб, фақат эркаклар мусобақалашадилар. 2 ўринли чананинг уз. 2,7 м, оғирлиги 165 кг, экипажнинг вазни 200 кг дан ошмаслиги кера...\nБадиий гимнастика бўйича Ўзбекистон терма жамоаси аъзоси. 2016 йил Рио-де-Жанейрода бўлиб ўтган Ёзги Олимпиада ўйинлари иштирокчиси...


Туман маркази бугун бутунлай янгиланиб, кўркам қиёфа касб этмоқда. Айни кунларда тадбиркорлар томонидан янги бизнес ғоялари ишлаб чиқиляпти.\nФарғона вилояти ҳокими вазифасини бажарувчи Хайрулло Бозоров сунъий тола, яъни пардалик матолар ишлаб чиқаришга ихтисослашган “Файз акро текстил” Ўзбекистон-Туркия қўшма корхонасида бўлди. Бу ерда амалга оширилаётган лойиҳа билан танишди.\n"М.Топиволдиев" маҳалла фуқаролар йиғини ҳудудидаги “Нурафшон” мавзеси улкан бунёдкорлик майдонига айланган. Бу ерда 10 та 5 қаватли 250 хонадондан иборат уй-жойлар қурилиши бошлаб юборилган. Ҳозирда 55 нафар фуқаро янги қурилаётган хонадондан харид қилиш истагини билдирган.\n-“Нурафшон” мавзеси барча қулайликларга эга шаҳарча бўлади,-деди вилоят раҳбари қурувчилар билан бўлган суҳбатда.\nВилоят раҳбари Риштон туманида бўлганида “Навбаҳор” маҳалла фуқаролар йиғинида кулолчилик кичик саноат зонасини кенгайтириш ҳамда у ерда чинни буюмлари ишлаб чиқариш кластерини ташкил этиш таклифи берилганди. 20 гектар майдонда барпо этилиши режалаштирилган янги лойиҳалар устида амалий иш олиб борилмаганлиги танқид қилинди ва туман сектор раҳбарларига қатъий топшириқ ва вазифалар берди.\nТуман ёшлари билан ўтказилган учрашувда вилоят раҳбари йигит-қизларнинг таклифлари, муаммоларини тинглади.\nАзизбу Фориқова тикувчилик цехи очиб, 25 нафар қизларни иш билан таъминлаган.Учрашувда у яна 10 та иш ўрни яратиш мақсадида эканлигини билдирди. Вилоят раҳбари иш ўрни яратаман деган ёш тадбиркорга қўшимча бино берилишини айтди.\n“Ҳоким ва ёшлар” учрашувида ёшлар томонидан тадбиркорликни йўлга қўйиш учун кредит, фермер хўжалигини ташкил этиш бўйича ер ажратиш, ишга жойлаштириш, туман марказида “Ёшлар маркази”ни очиш ва бошқа масалалардаги мурожаатлари ижобий ҳал этилди.


Нотинч давлатларда ҳарбийларнинг ўрни ва Ўзбекистоннинг келажаги ҳақида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nАктуал мавзу - 25 November 2011\n06:01 - Нотинч давлатларда ҳарбийларнинг ўрни ва Ўзбекистоннинг келажаги ҳақида\n“Нотинч” иборасининг аниқ тарифини бериш билан иш битмайди. Биз бу ерда давлат структураларини яратиш охирига етказилмаган Марказий ва Жанубий Осиё, Араб ва бошқа бир қатор Африка мамлакатларини назарда тутишимиз керак. Ўзбекистон бу рўйхатда бўлгани учун, бу мавзу биз учун ҳам муҳим.\nАраб мамлакатларининг ҳаммаси ва Покистонда ҳарбийлар мамлакатнинг хўжайинларидир. Бундай бўлишининг сабаби – ҳарбийларнинг бирдан бир мақсади давлатни қўлда тутишдир, яъни ўзига хос аскарлар диктатурасини яратишдир, дейиш хато бўларди. Чунки, ақли расо одам тушунадики, бу мамлакатларда ҳарбийларнинг сиёсатдан чекиниши - ўрта асрлардаги каби исломий фанатизмга асосланган, ҳар қандай замонавийликни қабул қилмайдиган, демак қолоқликка маҳкум бўлган давлатларга айланиш бўларди. Бировга ёқадими ёки ёқмайдими, тан олиш керакки, ҳарбийлар бугун муллалардан прогрессивроқ кучдир.\nБу масалада Туркиянинг ўрни биз учун жуда муҳим. Чунки, Туркияда ҳарбийлар сиёсий саҳнада катта роль ўйнашади, баъзи вақтлар ҳукмрон ҳам бўлишган, аммо ҳеч қачон демократиянинг афзалликларини унутишмаган, исломнинг илдизлари чуқур бўлган жамиятга демократияни қадамма-қадам айнан улар олиб киришган. Бу ишнинг бошида улуғ Отатурк турган. Фақат турган эмас, ўзи яратган механизмнинг ишлаш моторларини ҳам яратиб кетган. Бу механизм ва моторлар ҳали ҳам ишламоқда.\nОчиқча айтиш керакки, бу механизм мукаммал бўлмаган, ҳозир ҳам мукаммал эмас. Аммо, турклар бундан бошқасини яратолмадиларку. Ҳозир ҳокимиятда бўлган исломий илдизли Адолат ва Тараққиёт Партияси эски механизмларни бузмоқчи эканлигини ортиқча яширмаяпти ҳам. Аммо, янги мехнизм таклиф қилолаётгани йўқ. Очиқча айтмаса ҳам, ҳамма нарсанинг давоси сифатида Ислом динини кўраётгани ҳам сезилиб турибди. Бу мутлақо хато йўл бўлиб, Туркия бу йўлга ўтолса, секин-аста Эрон каби чаламуллалар давлатига айланади.\nТуркия ўз муаммоларини ўзи ҳал қилади. Шубҳа йўқки, у ерда Ғарб моделига асосланган давлатчилик оёқда қолади ва мустаҳкамланади.\nХўш, Ўзбекистон қайси йўлдан кетиши керак. “Бирлик” лидери Абдураҳим Пўлат биз учун намуна Туркиядаги каби давлатчилик яратишдир деб, мустақилликнинг биринчи йилларидан бери гапириб келади. Ҳозир бу масала устида чуқурроқ ўйлаш вақти келди. Кўриб турибмизки, Ўзбекистода 20 йилдан бери ҳокимиятда ўтирганлар ислом фанатизмнинг олдини олиш учун демократиядан мутлақо воз кечиб, қонли репрессив тузум яратишдан, бошқа йўл топишолмади, кўринишидан, уларнинг юқорироқ савияда ўйлаш қобилияти ҳам йўқ.\nДемак, бу масала устида ўйлаш ҳам демократик мухолифатнинг вазифаси бўлиб қолаверади.\nҲозир ҳеч қандай шубҳа йўқки, мавжуд режим ўзгартирилгандан кейин ҳам, Ўзбекистонда демократияни қонунлар йўли билан чеклаш орқалигина фанатизмнинг олдини олиш мумкин бўлади. У ҳолда армиянинг сиёсатдаги роли ортадими? Армиянинг ўзини фанатиклардан асраб бўладими? Масалан, Туркияда асраб бўлди, аммо Покистонда асраб бўлмади.\nСаволлар кўп, бироқ жавоблар ҳали аниқ шакллантирилмаган. Яъни, жавобнинг борлигидан ташқари, уни жамият ҳозирги аҳволида тушуноладиган даражада шакллантирилиши ҳам муҳим нарсалигини эсадан чиқармайлик.\n22 March 2019 15:04КХДР 2018 йилда ташкил этилган кореялараро алоқа офисидан чиқиб кетди\n22 March 2019 14:12Ўзбекситонда социалистик иқтисодиёт давом этмоқда: Шавкат Мирзиё Боғдорчилик ва Иссиқхона Хўжалигини Ривожлантириш Агентлиги тузиш қарорини имзолади. "Ҳаракат": Бу ўлим йўлидир!\n22 March 2019 08:06Қозоқча масхарабозлик: Ҳар бир вилоят марказидаги энг катта йўлга Қозоғистоннинг биринчи президенти Нурсултон Назарбоевнинг исми берилди\n22 March 2019 07:27Шоир Абдулла Ориф ниятига етишолмади, Наврўз байрамини йўқ қилолмади\n21 March 2019 12:15Азиз дўстлар! Наврўз муборак бўлсин!


Энг йирик нашрлар Apple комиссиясига қарши курашга қўшилди — Sof.uz\nЖАҲОН 45,278,643 32,925,657 1,185,130\nApple'нинг иловалар дўкони - App Store'даги 30% лик комиссияга қарши курашга юқори даражадаги нашриётлар ҳам қўшилди.\nБир қатор йирик нашриётлар (NYT, News Corp., Bloomberg) Apple раҳбари Тим Кукга йўллаган очиқ хатида App Store'даги комиссияни Amazon'ники билан бир хил даражага тушириш шартларини аниқ кўрсатишни талаб қилди. Бу ҳақда Bloomberg агентлиги хабар бермоқда.\n"Биз ўз аъзоларимиз - юқори сифатли рақамли контент яратадиган компаниялар Apple App Store'да Amazon ўзининг Amazon Prime Video иловаси учун олганидек преференция олишлари учун қандай шартларни бажаришлари кераклигини тушунишни истардик", деб ёзади Digital Content Next раҳбари Жейсон Квинт. Компанияларнинг 223 миллион уникал обуначилари бўлиб, улар 100 фоиз америкаликларни қамраб олади, дея таъкидлади Квинт.\nКомпаниялар 29 июл куни АҚШ Конгрессида ўтказилган бир неча соатлик тинглов давомида Кукнинг оғзидан чиққан иборага диққат қаратди. Ўшанда Конгрессмен томонидан Amazon Prime учун камайтирилган комиссия бошқа ишлаб чиқувчилар учун мавжудми ёки йўқми деган саволга, Кук "ҳамма талабларга жавоб берадиганлар учун мавжуд" деб жавоб берган эди.\nApp Store билан кураш ҳақида нималар маълум\nСўнгги бир неча ойда Apple'га контент яратувчилар томонидан App Store'даги иловалар билан тузилган битимлар бўйича компаниянинг 30 фоизли комиссион ҳақини камайтиришга қаратилган босими кучайди. Нега бу даражадаги комиссия - бу соҳани тормоз қиляпти, деди Telegram асосчиси Павел Дуров. Дунёдаги энг машҳур онлайн ўйинлардан бити Fortnite ўйинини яратган ва комиссияларни четлаб ўтишга урингани учун App Store'дан чиқарилиб юборилган Epic Games компанияси Apple'га қарши кураш олиб бормоқда.\nApple позицияси Amazon асосчиси Жефф Безос билан келишиб олингани маълум бўлгандан сезиларли даражада заифлашди: Айфони бор Amazon Prime Video абонентлари учун 15% комиссия ва бошқа каналлар орқали тарқатиш учун нол фоиз комиссия. Стандарт ҳолатдаги (ҳозирда бошқалар учун) шартлар биринчи йил давомида 30% ва ундан кейин 15%.\nБу нима учун бу муҳим\nУшбу ҳафтада Apple $2 трлнлик довондан ўтган Америкадаги биринчи ва дунёдаги иккинчи компания бўлди. Унинг капиталлашуви март ойидаги кўрсаткичдан икки баравар кўпайди. Агар Кук бошқарувидаги компания гаджетлар ишлаб чиқарувчилигидан экотизимга айланмаганда, бу даражадаги бозор қиймати яратиб бўлмас эди: хизматлар, шу жумладан App Store, Apple даромадининг чорак қисмини ташкил қилади.\nСўнгги беш йил ичида Apple компаниясининг даромадларидаги iPhone сотиш улуши 63,2 фоиздан (2015 йилнинг учинчи молиявий чорагидаги) 44,2 фоизга (компания 30 июл куни хабар берган 2020 йилнинг учинчи чорагида) тушди. Агар Apple худди шу тарзда жисмоний қурилмаларнинг сотилишига боғлиқлигини давом эттирса, COVID-19 пандемияси ва АҚШ-Хитой савдо уруши унга кўпроқ зарар келтиради.\nАгар нашриётлар ўзлари учун қисқартирилган комиссияга эга чиқа олса, бошқа компанияларнинг ҳам худди шундай йўл тутишига тўсқинлик қиладиган нарса йўқ. Буларнинг барчаси Apple компаниясининг даромадларини сезиларли даражада камайтириши мумкин ва агар мумкин бўлган антимонопол текшируви компанияни App Store орқали эмас, балки иловаларни ўрнатилишини таъминлашга мажбур қилса, моделнинг тўлиқ қулаши мумкин.\nТаниқли сармоядор Уоррен Баффет Apple компаниясининг 125 миллиард долларлик акцияларига эгалик қилади - ушбу акциялар Berkshire Hathaway акциялар портфелининг 40 фоизини ташкил қилади.\nApple App Store Павел Дуров 30% лик комиссия Тим Кук\nКеча, 12:45 1051\n14.10 11:09 266 Технология\n16.09 14:34 130 Технология


Москвада иш ҳақларини ололмаган тожик ва ўзбек муҳожирлари иш ташлаш ўтказишди\n15:22 / 24.02.2017\nРоссия пойтахти Москва шаҳри метрополитенининг ўнлаб қурувчилари иш ташлаш ўтказишди. Улар ойлик маошлари тўланмаганидан ғазабда бўлганлар. Маълумотларга кўра, ишчилар беш ойдан бери иш ҳақларини олишмаган.\nХабарларга кўра, «Ингеоком» қурилиш-монтаж бошқармасининг юзлаб норози ишчилари – улар асосан Тожикистон ва Ўзбекистондан бўлган муҳожирлардир – бошқарма офиси ёнида йиғилиб, ишлаб топган пулларини беришларини талаб қилишган.\nХодимлар олдига чиққан иш берувчи уларнинг барчаси хорижий фуқаролар экани ҳамда иш ташлашга ҳақлари йўқлигини маълум қилган.\nРоссия оммавий ахборот воситаларининг таъкидлашича, бу ушбу компания билан боғлиқ биринчи иш ташлаш эмас. Аввалгиси бир йил аввал рўй берган. Ишчилар бепул ишлашда давом этишдан бош тортишгандан сўнг, уларнинг карточкаларига беш ойлик маошлари қайтарила бошланган.\n2016 йилнинг декабрида эса ҚМБ-77 ишчилари бир ярим ой давомида иш ташлаш ўтказишган ҳамда улар турли ташкилотлар, ҳокимлик, прокуратура, Меҳнат инспекциясига боришган. 14 февралда эса уларга иш ҳақлари тўлаб берилган.\nМосква Ўзбекистон Тожикистон\nЎзбекистон Ҳаж делегацияси Саудия Арабистонига сафарини бошлади\nҚозоғистон Тожикистонга инсонпарварлик ёрдами учун 4 миллион доллар ажратади\nТожикистон Ўзбекистон билан савдо айланмасини 82 фоизга оширди


20:57 / 04.05.2017\nNike компанияси спорт билан шуғулланишга мўлжалланган жинсилар яратилгани ҳақида маълум қилди. The Marketwatch'да хабар берилишича, компания тегишли патент олиш учун ариза берган.\nКомпания вакилларининг сўзларига кўра, инновацион жинси матоси намликка чидамли ва мустаҳкамдир. Моделлар легинс ва жинси аралашмаси ҳисобланади.\n"Оддий жинси мато нисбатан мустаҳкам ва чидамли бўлади, лекин у спорт машғулотлари, айниқса экстремал спорт турлари учун муҳим бўлган эластиклик ва бошқа хусусиятларга эга эмас. Биз буни тўғирлаймиз", - деди компания вакили.\nNike компаниясига 1964 йилда АҚШда асос солинган ва дастлаб у Blue Ribbon Sports деб аталган. Унинг штаб-квартираси Орегон штатидаги Бивертон шаҳрида жойлашган. Компания Nike Golf, NikeLab, Nike Pro, Nike+, Air Jordan ва Nike Skateboarding брендлари остида ҳам маҳсулотлар ишлаб чиқаради.\nNike инновацион мато\nФото: АПЛ янги мавсуми учун тайёрланган тўп намойиш этилди


Узумчилик Ток касалликлари\nҲозирги вақтда Ўзбекистон шароитида ток касалликлари кенг тарқалган бўлиб, улар узум сифатини бузади, новдаларни кучли зарарлантиради ва об-ҳаво шароитига қараб ҳосилдорликни 25-70% гача камайтиради.\nТок ўсимлигига оидиум ёки ун шудринг (Uncinula necator), антракноз (Gloeosporium ampelophagum), церкоспороз (Cercospora vitis), кулранг чириш (Botrytis cinerea), қора чириш (Phoma lenticularis), чипор некроз (Rhacodiella vitis), ток илдиз бўғзининг бактериал рак (Bacterium tumefaciens) касалликлари кенг тарқалган. Кейинги йилларда милдью (Plasmopara viticola) касаллиги Республикамиз токзорларига жиддий зарар етказиши кузатилмоқда.\nОидиум (ун шудринг) касаллиги:\nКасалликни Uncinula necator Burill замбуруғи келтириб чиқариб, оидиум (ун шудринг) касаллиги республикамизда жуда кенг тарқалган ва энг ҳавфли касаллик хисобланади. Замбуруғ токнинг ҳамма яшил органларини зарарлайди. Касаллик яшил органлар билан бирга етилган мевани ҳам зарарлайди. Замбуруғ билан зарарланган мева ривожланишини тўхтатади, қўнғирлашади, қаттиқлашади ва қурийди. Кечроқ бир томонлама зарарланган меванинг қобиғи ривожланишдан тўхтагани учун ёрилиб кетиб, уруғи кўриниб қолади. Намгарчилик бўлган пайтларда бундай меваларга ҳар хил сапрофит замбуруғлар тушиб уни чиритиб юборади. Натижада ҳосил сифати пасайиб, олинадиган ҳосил миқдори камаяди.\nКасалликни олдини олиш учун эрта баҳордан, яъни ток 4-6 барг чиқаргандан бошлаб, гектарига 35-40 кг олтингугурт (1 қисм), йўл чанги (1 қисм), сўндирилган оҳак кукуни (2 қисм) аралашмаларини сепиш керак, иккинчиси 7-10 кунда, учинчи маротаба гуллагандан сўнг 10-12 кундан кейин, тўртинчиси ҳосил пишишига 30-35 кун қолганда ишлов берилади.\nОлтингугурт кукуни иссиқда парланади. Қуёш тушиб турганда барглардаги ҳарорат ҳавоникига нисбатан 100С юқори бўлади, новда ва мевалар эса ундан ҳам кўпроқ қизийди. Замбруғ споралари 39-400С да 4-6 соатда ўлади, 5-360С оралиғи ривожланиш учун энг қулай шароит. Олтингугурт парланиб, спораларни ўлдиради. Шунинг учун токларни сийраклаштириш, қуёш нурларини тушиб туришини таъминлаш керак. Препаратни эрталаб шудринг кўтарилмасдан чанглатилса ўсимликларга яхши ёпишади.\nКимёвий кураш чоралари.\nТокзорларда оидиум касаллигини дастлабки белгилари пайдо бўлганда ёки вегетация даврида бу касалликка қарши қуйидаги фунгицидлардан бирини қўллаш тавсия этилади: Флусил 40% к.э. гектарига - 0,05-0,06 л, Суперфар 50% к.э. -0,16-0,18 л, Монтозол 10% к.э. -0,2-0,25 л, Ампакт 250 к.э. -0,1-0,15 л, Скорт 25% к.э.-0,12 л, Микрофиол 80% в.г.-4,0 кг, Флинт, 500 г\_кг, в.г-0,15 кг, Импанур 25% к.с. -0,1-0,15 л, Блу Бордо 20% в.г. 1-ишловда - 7,5 кг, 2—ишловда-10,0 кг ва 3--ишловда -12,5 кг, Ридомил Стар с.п.-2,5 кг, Хлорокись меди плюс с.п.–0,6-2,0 кг, Азоксифен 32,5% с.к.- 0,5 л, Квадрит 32% к.с.-0,3-0,5 л меъёрларда қўллаш тавсия этилади.\nКасалликни Gloeosporium ampelophagnum Sacc. замбруғи келтириб чиқаради. Бу касаллик юқори намлик ва иссиқ вилоятларда жуда катта зарар келтиради. Замбруғ токнинг ҳамма яшил қисмлари: новда, мева, барг, барг банди мўйловларни зарарлайди. Энг аввало касаллик баргларда кўринади, бунда кўзга кўринмас оч жигарранг тарқоқ доғлар пайдо бўлади. Бу доғлар секин-аста катталашиб, қўнғир қорамтир-сиёҳ рангли хошия бўлиб кўринади, бу жойдаги доғлар тушиб кетади ва барглар тешилиб қолади. Барг бандлари ва томирларидаги доғлар ярага ўхшайди. Барг бандлари қаттиқ зарарланса, улар тушиб кетади.\nМевадаги доғлар думалоқ ботиқ бўлиб, кейинчалик қорамтир-сиёҳ рангга киради. Кейинчалик узум боши қисман ёки умуман қуриб қолади. Айниқса, новдаларнинг зарарланиши ҳавфлидир. Уларда олдин кичик қўнғир доғчалар ҳосил бўлиб, вақт ўтиши билан новданинг ўсиши билан доғлар ҳам чўзилиб чуқурлашади ва узунчоқ яра кўринишини олади. Доғнинг ранги вақт ўтиши билан қаҳва рангига кириб, атрофи қорамтир-сиёҳранг билан ўралади, доғли яранинг чеккалари нотекис бўлиб, қайнаб чиққандай бўртиб туради. Яралар пўстлоқдан ёғочлик қисмига ўтиб, анча чуқур ботиб кириб найчадаги толаларгача етиб боради. Лекин толани зарарламайди. Яралар пўстлоқни халқа шаклида ўраб олиши мумкин. Бундай новдалар қинғир-қийшиқ, бўғин оралари қисқаргандай бўлиб, қорайиб қолади ва тез-осон синувчан бўлади.\nБу касалликни олдини олиш учун энг аввало агротехник тадбирларни ўз вақтида ўтказиш, хотмок қилиш ва парвариш ишларини ўз вақтида ва сифатли ўтказиш керак. Касалланган новдаларни қирқиб ташлаб ёқиб юбориш лозим. Кузда токлар кесилгандан кейин, баҳорда куртаклар бўртмасдан олдин 5% ли Олтингугурт-оҳак қайнатмаси (ИСО) билан, ўсув даврида 1% ли бордо суюқлиги билан ишлов бериш керак.\nТокзорларда антракноз касаллигини дастлабки белгилари пайдо бўлганда ёки вегетация даврида бу касалликка қарши қуйидаги фунгицидларни бирини гектарига Блу Бордо 20% 1-ишловда - 7,5 кг, 2—ишловда-10,0 кг ва 3-ишловда - 12,5 кг, Ридомил Голд МЦ 68%-2,5 кг, Ридомил Стар с.п.-2,5 кг, Хлорокись меди плюс – 0,6-2,0 кг ва Топсин –М 70% н.кук.–1,0 кг меъёрларда қўллаш тавсия қилинади.\nКасалликни Cercospora vitis ва кузда Cercospora hoesleri замбруғлари келтириб чиқаради. Июль ойининг охири ёки август ойининг бошларида токнинг пастки баргларининг орқа томонида алиф рангли ғуборлар пайдо бўлиб, ғуборлар катталашади ва бир-бирига қўшилиб кетади. Касалланган барглар қўнғир рангга кириб тўкилиб кетади. Кучли ривожланганда, сентябрь ойидаёқ барглар тўкилади. Замбруғ узум бошининг бандларида алиф рангли ғуборлар пайдо қилади, айрим пайтларда касаллик шунчалик ривожланиб кетганда узум бошларининг бандлари яшил духоба билан қоплангандай бўлиб қолади. Замбруғ кейин мевага ўтиб меванинг бандларига яқин жойлари қаттиқлашиб худди кўк рангли бирон-бир модда қуйилгандай бўлиб қолади. Бундай мевалар салгина тегилса, дарров тўкилиб кетади. Бу касаллик кучли ривожланган пайтларда ҳосилнинг жуда кўп қисмини нобуд қилиши мумкин.\nАсосан бу касаллик билан қаровсиз қолган токзорлар кўпроқ зараланади. Бизнинг шароитимизда Нимранг, Буаки, Каттақўрғон, Тойифи, Хусайни ва Кишмиш навлари ушбу касаллик билан кучли зарарланади.\nЦеркоспороз касаллигига қарши махсус кураш чоралари қўлланилмайди; ун-шудринг ва антракнозга қарши тавсия қилинган агротехник, ташкилий чора-тадбирлар ва фунгицидлар бу касалликни ҳам назорат қилади.\nМилдью (сохта ун шудринг) касаллиги:\nМилдью (сохта ун-шудринг) касаллигини қўзғатувчи замбуруғ Plasmopara viticola Berl. et de Toni бўлиб, Phycomycetes синфига киради.\nКасаллик Украина, Молдовияда кенг тарқалган касаллик ҳисобланади, Ўзбекистонда бу касалликлик кейинги 6-7 йил мобайнида об-ҳаво серёғин келган йиллари кенг тарқалиб узумчилик билан шуғулланадиган фермер хўжаликларига катта иқтисодий зарар етказмоқда.\nБу касаллик билан токнинг хамма ер устки аъзоларини зарарлайди.Касаллик ривожланиши учун оптимал харорат 18 - 240С ва ҳаво намлиги 80 – 85% хисобланади.\nЁш баргларда оч яшил, томирлари орасида бурчаксимон ёки ёйилган доғлар хосил бўлади. Баргнинг орқа томонидан доғ, оқ ғубор билан қопланади. Барглар қуриб тўкилади.\nКасалланган гул ва тугунлар хам оқ ғубор билан қопланиб, барглар тўкилиб кетади. Меваларда кўп тўқ зич доғлар хосил бўлади. Устки мевалар бужмаяди, тўкилиб кетади.\nПояда қўнғир доғлар пайдо бўлиб, хавода намлик кўпайганда оқ ғубор билан қопланади. Замбуруғ споралар ҳолида ўсимлик қолдиқларида қишлаб чиқади.\nМилдью касаллиги 2003 йилда Тошкент вилоятининг тоғ олди туманлари хўжаликлари токзорларида биринчи маротаба тарқалганлиги аниқланган.\n2009 йил Самарқанд вилоятининг Тойлоқ, Самарқанд, Пайариқ ва Ургут туманлари токзорларида, 2010 йилда бу касаллик Тошкент вилоятининг кўпгина туманларида Зангиота, Бўстонлиқ ва Паркент туманларида кенг тарқалганлиги кузатилди. Касалликлар билан зарарланиши назорат қилинганда шу нарса маълум бўлдики, токзорлар мильдью касаллиги билан нихоятда кучли даражада зарарланган бўлиб, касалланиш 60–70% ва айрим хўжаликларда 80-90%, ҳаттоки тоғ олди туманлардаги айрим хўжаликларда 100% гача зарар етказганлиги аниқланди.\nТокнинг милдью (сохта ун шудринг) касаллиги оидиум (ун шудринг) ва антракноз (қора сон) касалликларидан ҳам бир неча баробар хавфли бўлиб, бу касаллик билан кучли зарарланган токзорлардан умуман ҳосил олиш имконияти йўқ. Шунинг учун бу касалликка қарши ўз вақтида агротехник тадбирларни ва кимёвий кураш чораларини ўтказиш зарур.\nАгротехник кураш чоралари.\n1. Токни гуллашидан олдин ва кейин хомток қилиш (хомток қилинганда токнинг новда ва барглари сийраклашади, натижада шамол айланиши яхшиланади, намлик камаяди. Бу эса ўз навбатида касалликнинг ривожланишини олдини олади).\n2. Кузда касалланган новдаларни кесиш ва дала ташқарисига чиқариб ёқиб юбориш (бундай тадбирда касаллик тарқалувчи манба зарарланган новда, барг ва мевалар ёқиб юборилади. Кейинги йилда токзорларда касаллик қўзғатувчи замбуруғларнинг қишлаб қолувчи захираси йўқотилади. Бу эса кейинги йил бу токзор бошқа токзорларга нисбатан камроқ касалланади).\nУшбу касалликка қарши таркибида мис бор препаратларни жумладан 1% ли бордо суюқлиги (100 л сувга 1 кг мис купороси ва 1 кг сўндирилмаган оҳак) ёки кузда токзорлар уйқуга кетганда3% ли бордо суюқлиги қўлланилади. Токзорларда милдью касаллигини дастлабки белгилари пайдо бўлганда ёки вегетация даврида гектарига Пеннкозеб, 80% 2,0-3,0 кг, Гурзат 2,5-3,0 кг, Ридомил Стар -2,5 кг, Хлорокись меди плюс.–0,6-2,0 кг, Азоксифен 32,5%-0,5 л, Квадрит 32% -0,3-0,5 л,Квадрис, 25%-0,8 л меъёрларда юқоридаги фунгицидлардан бирини бир неча маротаба қўллаш тавсия этилади.\nКасалликни Pseudomonas tumefaciens Sm.et Town. бактерияси келтириб чиқаради. Барча ток экиладиган вилоятларда кенг тарқалган. Бу касаллик билан токнинг ёғочланган ер устки қисмларининг ҳаммаси касалланади, кўпроқ токнинг илдиз бўғзи зарарланади. Аввалига пўстлоқ остида кичик, бир неча мм келадиган юмшоқ шиш пайдо бўлади. Кейинчалик шиш қаттиқ бўлиб, катталашиб пўстлоқни йиртиб чиқади. Шишнинг устки қисми нотекис ғадир-будир бўлиб қолади. Унинг ранги ҳам ёшига қараб ўзгаради, сарғаяди, жигарранг рангга киради ва охири қораяди. Кузда ёки қишда шиш ёрилади. Касалланган жойдаги шишлар қўшилиб катталашиб кетади, улар хатто 30 см гача етади, улар токнинг илдиз бўғзида ёки ёғочланган йўғон новдаларида ривожланади. Натижада ток бутунлай қуриб қолиши мумкин.\nБактериал рак касаллигини ривожланишининг иккита экологик томони бор.\n1. Қуруқ тупроқда ривожланаётган токларда қаттиқ совуқ натижасида унинг таналарида ёриқлар ҳосил бўлиши;\n2. Сув тўпланадиган пастқам жойларда кўп вақт сувда турган токнинг озуқа алмашинувининг бузилиши натижасидир.\nКасалликни олдини олиш учун токларни қишда чилла сувлари билан суғориш, ер ости сувларини зовурлар ёрдамида қочириш, агротехник тадбирларни ўз вақтида ва сифатли қилиб ўтказиш, ток тупларини механик шикастланишдан сақлаш керак. Касаллик аломатлари бор токлардан қаламчалар тайёрлашга йўл қўйилмайди. Касалланган кўчатлар, туплар ва новдаларни олиб, ёқиб ташлаш керак. Кузда барг тўкилгандан сўнг бактериал куйиш билан зарарланган ўсимликлар 3 фоизли мис кукуни ёки 3 фоизли Бордо суюқлиги билан ишлов бериш.\nХлороз натижасида барглар аста-секин ўзининг яшил рангини ўзгартириши билан бошланиб, аввалига барг сарғиш-яшил, кейин эса оқариб сарғайиб кетади. Натижада новдалар ўсишдан тўхтайди, ингичка, калта бўлиб қолади. Хлороз кучли ривожланса, барглар секин-аста қўнғирлашиб қуриб қолади.\nАйрим пайтларда ток туплари хлороз натижасида нобуд бўлиб, токзорлар сийраклашиш даражасига боради. Хлороз токларнинг гуллаш даврига тўғри келганда жуда ҳавфлидир. Чунки узумлар умуман тугмай қолиши ёки майда бўлиб қолиши мумкин. Хлорознинг бўлишига жуда кўп сабаблар бўлиши мумкин:\n-Ер ости сувларининг кўтарилиши натижасида тупроқ намлигининг кўпайиб кетиши натижасида оҳакнинг кўп миқдорда эриши оқибатида илдизлар чирийди, бу эса хлорозга олиб келади;\n-тупроқда оҳакнинг кўпайиб кетиши;\n-тупроқда сульфат кислотанинг ҳосил бўлиши;\n-тупроқда темир моддасининг етишмаслиги.\nУмуман ўсимликда модда алмашинувининг бузилиши хлороз касаллигини пайдо бўлишига олиб келади.\nХлороз касаллигини олдини олиш учун энг аввал тупроқ-сув балансига эътибор бериш, агротехник тадбирларни ўз вақтида ва сифатли ўтказилишини таъминлаш, касалланган токлар тупларини таркибида темир моддаси бор микроозиқалар билан озиқлантириш.\nХлороз касаллиги билан зарарланган ток ўсимлиги аъзолари\nТокнинг кул ранг чириш касаллиги:\nКасаллик қўзғатувчи замбуруғ космополит, ўсимликларда паразит ва ўсимлик қолдиқларида сапротроф сифатида бутун дунёда, жумладан, Ўзбекистонда ҳам кенг тарқалган.\nКасаллик билан токнинг барча яшил қисмлари, кўпинча мевалари зарарланади. Эрта бахорда куртаклар ва ёш новдалар қўнғир тус олиб, тўкилиб кетади. Бахор сўнгида, гуллашдан олдин баъзи баргларда кўпинча уларнинг четида, катта, нотўғри шаклли, қизғиш-қўнғир некротик доғлар пайдо бўлади. Гуллаш энди бошланганда замбуруғ тўпгулларни зарарлаши ва улар чириши ёки қуриб, тушиб кетиши мумкин. Шингилдаги гул ва мева бандларида қўнғир, кейин қораювчи доғлар ҳосил бўлади, ёз охирида уларниг баъзилари тўкилиб кетади. Зарарланган меваси оқ рангли узум қўнғир, қора рангли узум қизғиш тусга киради.\nУзум бошининг банди ва меваси чириши, шингиллар тўкилиши туфайли хосилнинг 30-70 фоизи йўқолиши мумкин. Вино ишлаб чиқаришда касалликнинг асосий зарари узум сифатини бузилишидир. Кучли зарарланган узумдан олинган винонинг тиниқланиши қийинлашади, таъми бузилади. Бундай вино оксидланишга ва бактериялар билан зарарланишга мойил бўлиб, уни узоқ муддат давомида сақлаш мумкин бўлмайди.\nКасаллик қўзғатувчи замбуруғ склероцийлар, мўмиёлашган узум мевалари ҳамда мицелий шаклида зарарланган новдалар ва тиним давридаги куртакларда қишлайди. Баҳорда конидиялар ҳосил бўлади ва улар ёмғир ҳамда шамол билан барг ва ёш шингилларга тушади ва уларни бирламчи зарарлайди. Конидиялар 1-300С да сув томчисида ёки 90% ва юқорироқ ҳаво намлиги кузатилганда ўсади.\nУн-шудринг ва антракнозга қарши тавсия қилинган барча агротехник, ташкилий чора-тадбирларни қўллаш; чидамли навларни экиш; зарарланган шингилларни териб, кўмиб ташлаш; мавсумда уч маротаба: касалликнинг дастлабки белгилари пайдо бўлиши билан узум бошларидаги мевалар бир-бирига текканда ва узум пиша бошлаганда фунгицид (Байлетон ёки Ботир 25% 0,15-0,3 кг/га) пуркаш тавсия қилинади.\nТокнинг қора чириш касаллиги:\nКасаллик Европа, Шимолий ва Жанубий Америка, МДХ давлатларида кенг тарқалган. Марказий Осиёда жумладан Тожикистон, Туркманистон ва Ўзбекистонда (Тошкент вилоятида) қайд этилган.\nТокнинг барча ёш тўқималари зарарланади. Баргларнинг ҳар икклама томонида қизғиш-қўнғир, думалоқ, кенглиги 2-10 мм келадиган доғлар пайдо бўлади. Барг остидаги доғлар тор тўқ-қўнғир хошияли. Барг остидаги доғлар тор тўқ-қўнғир ҳошияли. Касаллик узум меваларида кенглиги тахминан 1мм келадиган оқ нуқталардан бошланади, бир соатдан сўнг улар атрофида қизғиш-қўнғир ҳошия пайдо бўлади ва бир кун ичида уларнинг кенглиги 1 см га етади. Узум мевалари бир неча кун орасида қурийди, буришиб қаттиқ бўлиб қолади, кўкиш-қора тус олиб, мумиёга айланади.\nТок баргларида қора чириш касаллиги белгилари\nҚора чириш тарқалган минтақаларда 5-80 фоизгача узум ҳосилини нобуд қилиши мумкин. Ўзбекистонда касаллик тарқалиши ва зарари ўрганилмаган.\nҚўзғатувчи замбуруғ мумиёлашган узум меваларида тупроқ устида ёки осилиб қолган узум бошларида қишлайди. Аскоспоралар сув томчисида 270С ҳароратда 6 соатда, 10-210С да узоқроқ вақтда ўсади ва ўсимликни бирламчи зарарлайди.\nҚора чириш касаллиги билан зарарланган узум меваларидаги доғлар ва чириган мевалар.\nҚора чириш касаллигига қарши махсус кураш чоралари қўлланилмайди. Ун-шудринг ва антракнозга қарши тавсия қилинган агротехник ва ташкилий-тадбирларни қўллаш, мумиёлашган меваларни териб, кўмиб ташлаш тавсия қилинади.\nТокнинг чипор некроз касаллиги:\nКасаллик Украина, Молдова, Россиянинг Ростов вилояти, Қирғизистон, Жанубий Қозоғистон ва Ўзбекистонда (Фарғона водийси тоғолди минтақалари ва Тошкент вилоятида) тарқалган.\nЗарарланган ток нимжон, новдаларнинг тугун оралари қисқа бўлиб қолади, вақт ўтиши билан новдалар нобуд бўлади, барглари майда бўлиб, томирлари орасида сарғиш-яшил доғлар пайдо бўлади, кейинроқ бу доғлар тагидаги тўқима нобуд бўлади ва тўкилади.\nКасалланган ток ўсишдан тўхтайди, новдалар сони ва ҳосил миқдори камаяди. Қаламчалар, ниҳоллар ва 4 - 5 ёшдан кичик токлар кўпинча нобуд бўлади.\nКасаллик токнинг шох ва новдаларини қишқи тиним даврида, паст ҳарорат (00С атрофида) ва юқори намлик шароитида зарарланади. Марказий Осиёда, жумладан Ўзбекистонда чипор некроз қишқи тупроқ билан кўмиладиган токда учрайди.\nЧипор некроз билан зарарланган ток барглари.\nУн-шудринг ва антракнозга қарши тавсия қилинган агротехник, ташкилий чора-тадбирларни қўллаш; иложи бўлса, токларни қишга тупроқ билан кўмилмаслик, тўла минерал ўғит бериш; кузда барглар тўкилгач ўсимликка 2% ли Бордо суюқлиги ёки 5% ли мис купороси, баҳорда куртаклар ёзилишидан олдин 5% ли мис сульфат пуркаш; қаламчаларни фақат соғлом токлардан олиш; токни бўташ учун ишлатилган иш қуролларини 3% ли калий перманганат билан дезинфекциялаш тавсия қилинади.\nОидиум (ун шудринг) касаллиги Антракноз касаллиги Церкоспороз касаллиги Милдью (сохта ун шудринг) касаллиги Бактериал рак Хлороз касаллиги Токнинг кул ранг чириш касаллиги Токнинг қора чириш касаллиги Токнинг чипор некроз касаллиги


ЎзА - Имкониятлар янада кенгайди\n13.04.2015 17:59 Болалар спорти\nИмкониятлар янада кенгайди\nБухоро шаҳридаги 9-болалар ва ўсмирлар спорт мактаби биноси реконструкция қилиниб, фойдаланишга топширилди.\nЎзбекистон Болалар спортини ривожлантириш жамғармасининг 2 миллиард 200 миллион сўмдан зиёд маблағи эвазига реконструкциядан чиқарилган мактабда ўқувчилар учун барча шароит яратилди. Қўш қаватли бинодаги 2 зал бокс ва енгил атлетикага мослаштирилиб, замонавий жиҳозлар билан таъминланди. Янгидан барпо этилган 42х18 метр ўлчамдаги йирик спорт залида баскетбол, волейбол ва бошқа спорт турлари бўйича машғулот ва мусобақалар ўтказилади. Югуриш йўлакларига эга 240 ўринли футбол майдончаси ҳам ўқувчилар ихтиёрида.\n– Мамлакатимизда ёшларнинг қизиқиш ва истеъдодига қараб спорт билан мунтазам шуғулланиши учун яратилаётган шароитлардан беҳад хурсандмиз, – дейди ўсмирлар ўртасида енгил атлетика бўйича мамлакат чемпионати совриндори Лазиз Ҳабибов. – Бу ерда яратилган шароитлар бизнинг жисмоний тайёргарлигимиз ва маҳоратимизни янада оширишга хизмат қилиши билан бирга, халқаро майдонларда Ватанимиз шарафини муносиб ҳимоя қиладиган кўплаб спортчилар етишиб чиқишига замин ҳозирлайди.\nСпорт мактабида айни пайтда 120 дан зиёд ўғил-қиз мунтазам шуғулланмоқда.\nЎзбекистон Болалар спортини ривожлантириш жамғармаси вилоят филиалидан маълум қилишларича, жорий йилги манзилли қурилиш дастурига мувофиқ битта сузиш ҳавзаси, 2 умумтаълим мактабида спорт зали барпо этилади. Учта болалар ва ўсмирлар спорт мактаби биноси мукаммал таъмирланиб, битта ана шундай муассаса реконструкция қилинади.


2019/2020 ўқув йилидан бошлаб касб-ҳунар коллежларига 11-синф ўқувчилари қабул қилинади.\n.Ўзбекистон президенти Шавкат Мирзиёев "Умумий ўрта, ўрта махсус ва касб-ҳунар таълими тизимини тубдан такомиллаштириш чора-тадбирлари тўғрисида"ги фармонини имзолади. Ушбу фармон тўлиқ матни Ҳукумат порталида берилган.\nФармон талабларига мувофиқ, 2018/2019 ўқув йилидан бошлаб мажбурий умумий ўрта таълим узлуксиз ва бепул 11 йиллик таълим негизида амалга оширилади.\n2019/2020 ўқув йилидан бошлаб касб-ҳунар коллежларига ўқишга қабул қилиш умумий ўрта таълим мактабларининг 11-синф битирувчилари ҳисобидан, ихтиёрийлик асосда, тегишли мутахассисликка (касбга) эга бўлиш учун 6 ойдан 2 йилгача бўлган таълим муддатларида амалга оширилади.


Раж Капур студияси ўрнида ҳашаматли уй-жой қад ростлайди\n6 Мая 2019 2575\nМашҳур ҳинд актёри Раж Капур оиласи бундан 70 йил муқаддам Мумбай шаҳрида асос солинган студия ҳудудини сотди.\nСтудиянинг янги эгаси кўчмас мулк савдоси билан шуғулланувчи компаниядир. 2017 йилги ёнғинда жуда сезиларли зарар кўрган бинолар бузилади ва очилган майдонда элита турар-жой мажмуаси қурилади, дея хабар беради манба.\nАслида оила сотиш учун қарорни ўтган йили қабул қилган. Бироқ мамлакат жамоатчилиги бунга норозилик билдирганди – илгариги студия ўрнида «Болливуднинг олтин асри» музейи ташкил этилиши борасидаги гап-сўзлар пайдо бўлганди.\nБироқ 2017 йилги ёнғин ҳинд классик киносига айланган фильмлар суратга олинган павильонни бутунлай йўқ қилди. Барча декорациялар, либослару бошқа потенциал экспонатларнинг бари куйиб кетганди.\nҲудуднинг янги эгалари уй-жой мажмуаси билан бирга яна савдо маркази ҳам қуриш ниятида. Улар актёр хотирасини сақлаб қолишга ваъда қилишган. Янги турар-жой мажмуаси рамзи - Капур студияси эмблемаси бўлиши ҳам эҳтимолдан холи эмас.


Японияда 680 минг долларлик учар мотоцикл тақдим этилди\nФан-техника 22:12 / 27.10.2021 15915\nҚурилма Фудзи тоғи яқинидаги пойга трассасида намойиш қилинган. Унда ердан бир неча метр баландликда қисқа парвоз амалга оширилган.\nЯпония қонунчилиги бундай машиналарни умумий фойдаланиш йўлларида қўллашни тақиқлайди. Шу сабабли қурилма муаллифлари у суперкарлар ихлосмандлари ва пойга трассаларида юриш имконига эга бўлганларда қизиқиш уйғотишига умид қилишмоқда. Бундан ташқари, ҳовербайкдан қутқарувчилар етиб бориш қийин бўлган жойларда фойдаланишлари мумкин бўлади.


Кондаги фожиа қурбонлари сони 66 кишига етди\n22 май 2022, Тошкент вақти: 03:48\nРоссиянинг Кемерово вилоятидаги кўмир конида ўтган ҳафта рўй берган портлаш оқибатида нобуд бўлган кончилар сони 66 кишига етди.\nРоссия Фавқулодда ҳолатлар вазирлиги расмийларига кўра, тунда “Распадская” конидан олти нафар ишчининг жасади ковлаб олинган.\nАйни пайтда 20дан зиёд кончи ҳануз ер остида қолмоқда. “Распадская” кўмир конида шанба куни рўй берган иккита портлаш оқибатида, шунингдек 80дан киши ортиқ тан жароҳати олган.\nКўмир кони ичкарисида метан гази портлаши тахдиди мавжудлиги туфайли қутқарув ишлари бир неча бор кечиктирилди.


Билл Гейтс: «Коронавирусга қарши бир доза вакцина камлик қилади» - Terabayt.Uz\nБилл Гейтс: «Коронавирусга қарши бир доза вакцина камлик қилади»\nCOVID-19га қарши кураш учун хайрия жамғармаси 300 миллион доллар ажратган Microsoft корпорацияси асосчиси Билл Гейтс коронавирусга иммунитет ҳосил бўлиши учун одамга бир эмас, бир нечта вакцина дозаси керак бўлиши мумкинлигидан огоҳлантирди. Бу ҳақда «CBS News» телеканалига таяниб Xabar.uz нашри ёзмоқда.\n«Айни вақтда ҳеч қайси вакцина бир марталик дозадан сўнг таъсир қиладиганга ўхшамаяпти. Бунга бошида умид қилса бўларди», — деди Гейтс телеканалга берган интервьюсида.\nШунга қарамай, у иккинчи авлодга мансуб бирорта вакцина келгусида ҳайрон қолдириши мумкинлигини ҳам истисно қилмади.\n«Атиги иккита дозадан умид қиляпмиз. Фақат кексаларга кўпроқ доза талаб этилиши мумкин», — деди Microsoft асосчиси «Қанча вакцина керак бўлади?» деган саволга жавоб бераркан.\nБилл ва Мелинда Гейтс жамғармаси ЖССТнинг иккинчи энг йирик донори ҳисобланади. У 2018-2019 йилларда ташкилот бюджетининг 9,76 фоизини таъминлади. Жамғарма вакцина ва дорилар ишлаб чиқариш соҳасидаги тадқиқотларни молиялаштириш билан шуғулланади.


Президентнинг 17.04.2006 йилдаги ПҚ-325-сон Қарорининг 7-бандига кўра 2006 йил 1 апрелдан бошлаб лизинг хизмат турларини кўрсатаётган юридик шахслар 3 йил муддатга даромад (фойда) солиғи ва ягона солиқ тўлови тўлашдан озод этилган. Президентнинг 10.05.2012 йилдаги ПҚ-1754-сон Қарори билан ушбу имтиёзнинг амал қилиш муддати 2017 йилнинг 1 январигача узайтирилди. Имтиёз татбиқ этиладиган хизматлар рўйхатига, хусусан, лизинг бўйича хизматлар киради.\nКомпаниямиз кейинчалик молиявий ижарага бериш учун мол-мулкни олдиндан харид қилиш ниятида. Яъни лизинг объектини лизинг олувчининг топшириғи билан эмас, балки лизинг берувчининг ташаббусига кўра сотиб олмоқчи. Бунда бўлғуси лизинг олувчилар албатта ушбу мол-мулкни келгусида лизингга олиш хоҳишини билдиришлари мўлжал қилиняпти.\n– Ҳа, ҳақиқатан ҳам, мол-мулкни лизингга бериш хизматларини кўрсатадиган микрофирмалар ва кичик корхоналарга фойда солиғи ҳамда ЯСТ бўйича имтиёзлар татбиқ этилади (Президентнинг 10.05.2012 йилдаги ПҚ-1754-сон Қарорига 5-илова). Бироқ молиявий ижаранинг ушбу турида албатта қуйидаги шарт бажарилиши керак: лизинг берувчи лизинг олувчининг топшириғига биноан сотувчидан лизинг шартномасида шартлашилган мол-мулкни (лизинг объектини) мулк қилиб олади ва уни лизинг олувчига ҳақ эвазига беради (14.04.1999 йилдаги «Лизинг тўғрисида»ги 756-I-сон Қонуннинг 2-моддаси).\nАгар сиз мол-мулкни лизинг олувчининг топшириғисиз (ҳақиқатда ўз эҳтиёжларингиз учун ёки товар сифатида), кейинчалик уни ижарачига бериш учун харид қилсангиз, бундай битим умумий «молиявий ижара» тушунчасига, бироқ унинг аниқ тури – лизинг тарзида эмас, тўғри келади. Афсуски, молиявий ижара бўйича олинган даромадларга фойда солиғи ва ЯСТга доир имтиёзлар назарда тутилмаган.


АҚШ Венесуэла президентига қарши санкция эълон қилди\n01:03 / 01.08.2017\nАмерика Қўшма Штатлари Венесуэла президенти Николас Мадурога қарши «демократияга путур етказганлиги» учун санкциялар эълон қилди. Бу ҳақда АҚШ молия вазирлигининг тарқатган маълумотига таяниб, РИА Новости хабар қилмоқда.\nСанкцияларга мувофик, Мадуронинг АҚШ юрисдикцияси остидаги барча активлари музлатилади, АҚШ фуқароларига эса у билан ишлаш тақиқланади.\nАҚШнинг илгарироқ эълон қилинган баёнотига кўра, улар Венесуэла Миллий таъсис йиғилишига сайловлар ўтказилишига кескин қарши бўлган ва агар сайловлар ўтказилгудек бўлса «қатъий иқтисодий чоралар» кўриш билан таҳдид қилинган эди.\nЯкшанба куни Венесуэлада Миллий таъсис йиғилишига сайловлар бўлиб ўтди ва кутилишича у мамлакат конституциясига ўзгартиришлар киритиш билан шуғулланади. Бу органни чақириш Николас Мадуро ташаббуси билан амалга оширилди. Мухолифат таъсис йиғилиши чақирилиши масаласи референдум орқали ҳал қилиниши кераклигини писанда қилиб, сайловларни тан олгани йўқ. Сайловлар инсонларнинг қурбон бўлишига сабаб бўлган мамлакатдаги оммавий норозиликлар шароитида бўлиб ўтган. Депутат Энри Рамоснинг билдиришича, шанба ва якшанба кунлари бўлиб ўтган норозилик намойишларида камида 16 киши ўлдирилган.\nТрамп Мадурога чақириқ билан чиқди


Хоразмда ўтказилган «Лазги» халқаро рақс фестивали қандай якунланди? – Bugun.uz\nЖамият, Хоразм - 23:58 · 01.05.2022\nХоразмда ўтказилган «Лазги» халқаро рақс фестивали қандай якунланди?\nХоразмда 25–30 апрель кунлари «Лазги» I халқаро рақс фестивали ўтказилди. Ушбу фестиваль давомида Туризм ва маданий мерос вазирлиги томонидан ташкил этилган пресс-турда «Bugun.uz» мухбири иштирок этди. Қуйида ушбу фестиваль ва унинг қандай бўлиб ўтгани ҳақида батафсил маълумот берамиз.\nМазкур фестиваль ва у доирасидаги халқаро илмий-амалий конференция Президентнинг 2020 йил 28 сентябрдаги қарорига асосан 2022 йилдан бошлаб ҳар икки йилда бир маротаба Хива шаҳрида ўтказилади.\nТантали кутиб олиш\nФестивалда қатнашиш учун 30 давлатдан 192 нафар иштирокчи ташриф буюрди. Илмий-амалий конференцияда 11 давлатдан 13 олим ва тадқиқотчилар иштирок этди. Иштирокчиларнинг чиқишлари 6 давлат вакилларидан иборат ҳакамлар ҳайъати томонидан низом асосида баҳолаб борилди. Чет давлатдан меҳмон сифатида 7 давлатдан 7 нафар кузатувчи таклиф қилинди. Улар 26 апрель куни Урганч халқаро аэропортида лазги садолари билан тантанали кутиб олинди.\nШунингдек, ОАВ ходимлари учун матбуот анжумани ҳам ташкил этилди. Унда журналистлар билан бирга, хорижлик ҳакамлар, кузатувчилар ва танлов иштирокчилари қатнашди. Журналистлар ва меҳмонлар ўзларининг қизиқтирган саволларига жавоб олди.\nШундан сўнг кечки соатларда фестивалнинг тантанали очилиш маросими бўлиб ўтди. Президент маслаҳатчиси Абдужаббор Абдувоҳидов фестивални очиб бериб, давлат раҳбари табригини ўқиб эшиттирди.\nИлмий конференция ва иштирокчилар репетицияси\nФестивалнинг иккинчи кунида кўрик-танлов иштирокчиларининг репитицияси, хореографлар билан давра суҳбати,«Хоразм лазги рақси: миллий рақсларнинг ривожланиши ва уларнинг ҳозирги даврдаги аҳамияти» I илмий-амалий конференцияси бўлиб ўтди. Анжуманни Маданият вазири Озодбек Назарбеков ўзининг нутқи билан очиб берди. Конференция давомида вазир лазгининг ЮНЕСКО рўйхатига киришида жонбозлик кўрсатган Гавҳар Матёқубовага Хореографлар академиясининг фахрий профессор унвонини топширди.\nФестивалда иштирок этиш учун Туркиядан келган хореография гуруҳи раҳбари Фатиҳнинг сўзларига кўра, улар уч хил рақс тайёрлаб келган.\n«Биз ушбу фестивалда қатнашаётганимиздан, миллий рақсимизни халқаро майдонларда намойиш қилаётганимиздан жуда ҳам мамнунмиз. Бу фестиваль Туркия миллий рақсларини танитиш учун ҳам катта имконият деб ўйлайман. Гуруҳимиз билан «Зейбек», «Бурса Инагўл» ва «Ҳорон» рақсини тайёрлаб келганмиз», — дейди гуруҳ раҳбари.\nТанловда иштирок этган гуруҳлар ҳақида кўп ҳам тўхталмаймиз, яхшиси, уларнинг рақси билан суратларда танишинг:\nФото: «Bugun.uz» / Ригина Маджитова\nТанлов ғолиблари Ташкилий қўмита томонидан диплом, статуэтка ва қуйидаги миқдордаги пул мукофотлари билан тақдирланди:\n«Гран-При»: Мукофот — 7 000 доллар — Дилноза Ортиқова (Ўзбекистон).\n1-ўрин. Мукофот — 5 000 доллар (ҳар бир номинация учун):\n«Энг яхши яккахон рақс ижрочиси» — Шерзод Кенжабоев (Ўзбекистон), Гулнур Кассимбек (Қозоғистон).\n«Энг яхши рақс жамоаси» — Алишер Навоий номидаги Ўзбекистон давлат академик катта театрининг «Тумор» рақс ансамбли (Ўзбекистон).\n«Энг яхши саҳналаштирилган рақс» — «Пирин» рақс жамоаси (Болгария).\n2-ўрин. Мукофот — 3 000 доллар (ҳар бир номинация учун):\n«Энг яхши яккахон рақс ижрочиси» — Нидхи Мисра (Ҳиндистон), Феруза Азатова (Ўзбекистон).\n«Энг яхши рақс жамоаси» — Ўзбекистон давлат филармониясининг «Навбаҳор» ашула ва рақс ансамбли (Ўзбекистон), Фикрат Аминов номидаги Озарбайжон давлат ашула ва рақс ансамбли (Озарбайжон).\n«Энг яхши саҳналаштирилган рақс» — Ўзбекистон давлат филармониясининг «Ўзбекистон» ашула ва рақс ансамбли (Ўзбекистон), «Зебо» ансамбли (Тожикистон).\n3-ўрин. Мукофот — 2 000 доллар (ҳар бир номинация учун):\n«Энг яхши яккахон рақс ижрочиси» — Нерея Фернандес (Испания), Кристина Коврова ва Никита Груздев (Россия).\n«Энг яхши рақс жамоаси» — «Шаттык» рақс ансамбли (Қозоғистон), «Инегол» халқ рақслари ансамбли (Туркия).\n«Энг яхши саҳналаштирилган рақс» — «Свети дорди» рақс жамоаси (Сербия), «Таннура» рақс жамоаси (Миср).\nФестиваль доирасида фаол ижрочилар уларни қўллаб-қувватлаш ва рағбатлантириш мақсадида таъсис этилган «Энг яхши рақс», «Энг яхши хореограф», «Энг яхши ёш раққоса (раққос)» каби номинациялар бўйича совға ва мукофотлар билан тақдирланди.\nЭслатиб ўтамиз аввалроқ, Шавкат Мирзиёев «Лазги» фестивали иштирокчиларига мурожаати ва Хивада «Лазги» халқаро фестивали бошлангани хабар қилинган эди.


14:52 / 05.12.2016\nРоссиялик гроссмейстер Сергей Карякин шахмат тожи учун норвегиялик Магнус Карлсен билан кечган баҳсдаги энг афсусланарли лаҳза ҳақида гапириб ўтди. Бу ҳақда 5 декабрь куни ТАСС хабар бермоқда.\n«Афсусланарли лаҳзалар бўлди. Мен ўнинчи партияни дуранг қилишим мумкин эди, аммо ютқаздим. Агар ўшанда дуранг қилганимда, якуний ғалаба учун менда икки марта мағлубиятга учрамаслик қоларди. Шуни тан олиб айтиш лозим-ки, классикадаги учинчи ва тўртинчи партияларда менга сал омад кулиб боқди. Магнус улардан бирида ғолиб чиқиши мумкин эди», — деди Карякин.\nШахмат бўйича жаҳон чемпионлиги учун ўтказилган баҳс 11-30 ноябрь куни Нью-Йоркда бўлиб ўтди. Рақиблар 12 асосий партияда ғолибни аниқлай олишмади: саккиз марта Карякин, ўн марта — Карлсен зафар қучди. Қолганлари дуранг билан якунланди. Шундан сўнг ғолиб тай-брейкда аниқланди ва унда Карлсен ғолиб бўлди.\nЎзбекистон тарихида илк марта аёл спортчи оғир атлетика бўйича жаҳон чемпиони бўлди\n21:09 / 10.07.2018


Томорқа шунчаки экин майдони эмас - zarnews.uz\nТоморқа шунчаки экин майдони эмас\nЖамшид ЎРОҚОВ, Самарқанд вилояти ҳокимининг биринчи ўринбосари:\n- Томорқа нима учун берилади? Ишлатиш, бу орқали ҳам ўзига, ҳам давлатга наф келтириши учун! Одамлар ишли бўлсин, рўзғорини обод қилсин, даромад олсин, деб берилган. Томорқалардан самарали фойдаланиш эса юртимизда озиқ-овқат хавфсизлигини таъминлаш, бозорда нарх-навони барқарор ушлаб туриш ва аҳолининг турмуш даражасини оширишга хизмат қилади. Бугун томорқага алоҳида эътибор қаратилаётгани боиси ҳам шунда.\nВилоятимизда томорқасида йилига уч-тўрт марта ҳосил олаётган, иссиқхоналар барпо қилиб, нафақат оиласи дастурхони, балки бозор тўкин-сочинлигини таъминлаётган кишилар кўп. Лекин, шу билан бирга, ернинг умрини беҳуда ўтказиб, томорқасига қарамаётган одамлар ҳам йўқ эмас. Жойларга чиқиб, кузатганимизда ҳалигача ғафлат уйқусидан уйғонмаган оилалар борлигига, улар ҳовли-жойларини тартибга келтириш, кўчат ўтқазиш, экин экиш ишларига киришмаганлигига гувоҳ бўлдик.\nКишиларнинг уй-жойи ўзининг шахсий мулки, аммо ер давлатники. Ундан мақсадли фойдаланишга ҳар бир инсон бурчли. Томорқани ўз ҳолига ташлаб қўйиш, бирор экин экмаслик учун жавобгарлик бор.\nБугун томорқа юмушларига киришиш, атрофни ободонлаштириш юртпарварман, оилапарварман, деган кишининг асосий юмуши бўлиши керак. Чунки томорқа шунчаки экин майдони эмас, оилаларнинг фаровонлиги омилидир.\nТеглар: томорқа Жамшид ЎРОҚОВ


Пастдарғомлик мерганлар тақдирланди\nTue, 14/09/2021 - 14:06\nЎзбекистон Республикаси Мудофаага кўмаклашувчи "Ватанпарвар" ташкилоти вилоят кенгашига қарашли туман ташкилотлари ўртасида ўқ отиш мусобақаси ўтказилди. Унда тумандан қатнашган 1-мактабнинг мерганлари 2-ўринга лойиқ топилди.\nБатафсил Пастдарғомлик мерганлар тақдирланди\nФарзанди олдидаги мажбуриятини бажармаган ота 15 суткага қамалди\nTue, 14/09/2021 - 12:24\nМажбурий ижро бюроси Самарқанд туман бўлими иш юритувига фуқаролик ишлари бўйича Нуробод туманлараро судининг қарздор Ф.Ю. ҳисобидан ундирувчи Г.Қ. фойдасига бир нафар фарзандининг моддий таъминоти учун тўртдан бир қисм миқдорида алимент ундириш тўғрисидаги ижро ҳужжати келиб тушган. Бу бўйича қарздор Ф.Ю. тегишли огоҳлантиришларга қарамасдан алимент тўловларини тўламаганлиги сабабли 9 миллион 511 минг сўм алимент қарздорлиги келиб чиққан.\nБатафсил Фарзанди олдидаги мажбуриятини бажармаган ота 15 суткага қамалди\nMon, 13/09/2021 - 12:52\n16-17 сентябрь кунлари Шавкат Мирзиёев Тожикистон пойтахти Душанбе шаҳрида Шанхай ҳамкорлик ташкилотига аъзо давлатлар раҳбарлари кенгашининг навбатдаги йиғилишида иштирок этади. Бу ҳақда Президент матбуот котиби Шерзод Асадов брифингда маълум қилди.\nЎтган йил ШҲТ саммити пандемия сабабли онлайн форматда ўтказилган эди, бу сафар давлат раҳбарлари бевосита учрашадилар.\nБатафсил Шавкат Мирзиёев бу ҳафта Тожикистонга боради\nMon, 13/09/2021 - 12:45\nПастдарғом туманида 2021 йил январь-июнь ойларида 506, 8 миллиард сўмлик хизматлар кўрсатилди. Хизматларнинг катта қисми, яъни 208,8 миллиард сўми якка тартибдаги тадбиркорлар ҳиссасига тўғри келмоқда.\nБатафсил Бугун Пастдарғомда\nСамарқанд вилояти ҳокими Эркинжон Турдимов Пастдарғомга ташриф буюрди\nSat, 11/09/2021 - 19:41\nБугун Самарқанд вилояти ҳокими Э.Турдимов "Обод қишлоқ" ва "Обод маҳалла" дастурлари ижросини таъминлаш юзасидан амалга оширилаётган ишларнинг аҳволини ўрганиш, таҳлил қилиш ҳамда бу борада юзага келаётган муаммоларни бартараф этиш мақсадида туманимиздаги "Илм" ва "Турттом" маҳалла фуқаролар йиғинларига ташриф буюрди. Соҳага масъул ва мутасадди идора вакиллари иштирокида йиғилиш бўлиб ўтди.\nБатафсил Самарқанд вилояти ҳокими Эркинжон Турдимов Пастдарғомга ташриф буюрди\nПахта йиғим-терими мавсумида арбитраж гуруҳи қонун устуворлигини таъминлайди\nSat, 11/09/2021 - 19:05\n“Ўзагроинспекция”нинг Самарқанд вилоят бошқармаси ва туманлар бўлимлари томонидан Ўзбекистон Республикаси Вазирлар Маҳкамасининг 2021 йил 30 августдаги “2021 йил пахта ҳосилини уюшқоқлик билан нес-нобуд қилмасдан ўз вақтида ва сифатли йиғиб-териб олиш бўйича кечиктириб бўлмайдиган вазифалар тўғрисида”ги 153-сонли йиғилиш баёни ижросини таъминлаш мақсадида амалий тадбирлар ўтказилмоқда.\nБатафсил Пахта йиғим-терими мавсумида арбитраж гуруҳи қонун устуворлигини таъминлайди


Учрашув 04.12.2019 15:53\nМИНТАҚАВИЙ МУЛОҚОТНИ РИВОЖЛАНТИРИШНИНГ СИФАТ ЖИҲАТИДАН ЯНГИ БОСҚИЧИ\nХабар қилинганидек, Тошкентда 29 ноябрь куни Марказий Осиё давлатлари раҳбарларининг Маслаҳат учрашуви бўлиб ўтди.\nБу мақсадлар 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида ўз ифодасини топди. Чуқур ўйланган, ўзаро манфаатли ва амалий ташқи сиёсат юритиш, Ўзбекистоннинг ён-атрофида хавфсизлик, барқарорлик ва яхши қўшничилик муҳитини мустаҳкамлаш, давлат чегараларини делимитация ва демаркация қилишни ҳал этиш каби масалалар устувор йўналишлар этиб белгиланди.\nЎтган қисқа вақтда бу борада тарихий қадамлар қўйилди. Чегарадан ўтиш, сувдан фойдаланиш каби ўткир муаммолар ҳал этилди. Чегаралар очилди, ўзаро борди-келди кўпайди.\nҚирғизистон Республикаси Президенти Сооронбай\nЖээнбеков билан учрашувда давлат раҳбарлари Ўзбекистон билан Қирғизистон ўртасидаги кўп асрлик дўстлик ва яхши қўшничилик муносабатлари изчил мустаҳкамланиб бораётганини катта мамнуният билан қайд этдилар.\nТурли даражалардаги алоқалар фаоллашгани, товар\nайирбошлаш ортаётгани, гуманитар алмашинувлар жадаллашгани алоҳида таъкидланди.\nТуркманистон Президенти Гурбангули Бердимуҳамедов билан учрашувда томонлар мамлакатларимиз ҳамкорлигининг долзарб масалалари ва уларни кенгайтириш истиқболларини муҳокама қилдилар. Давлат раҳбарлари, шунингдек, халқаро ва минтақавий аҳамиятга молик масалалар юзасидан фикр алмашдилар.\nШу билан бирга, тез ўзгараётган дунёда янгидан-янги масалалар кун тартибига чиқмоқда. Минтақавий хавфсизликка таҳдидлар, барқарор ривожланишга халал берувчи омиллар пайдо бўлаётир. Бу ўзаро ишончга асосланган шерикликни мустаҳкамлашни, саъй-ҳаракатларни мувофиқлаштиришни талаб этмоқда.\nБу, аввало, савдо-иқтисодий ва инвестициявий алоқаларни ривожлантиришдир. Катта бозорга эга, табиий хом ашё ва инсон ресурслари салмоқли бўлган минтақамизнинг рақобатдош устунликларини имкон қадар тўлиқ ишга солиш муҳим. Қўшимча қиймат занжирини шакллантириш, минтақа ичида савдони кенгайтириш, иш ўринлари яратиш мақсадида иқтисодиётнинг турли тармоқларида янги имкониятларни аниқлаш ва кооперация лойиҳаларини амалга ошириш лозим.\nСаммитда минтақа давлатлари раҳбарларининг маслаҳат учрашуви форматидаги ҳар йиллик саммитлар шу жиҳатдан ғоят муҳим экани таъкидланди. Шуни алоҳида қайд этиш керакки, Марказий Осиё давлатлари бугунга келиб олий даражадаги минтақавий мулоқотни ривожлантиришнинг сифат жиҳатидан мутлақо янги босқичига кўтарилди.


Эронда гиёҳванд моддалар савдоси билан ушланган шахсларга нисбатан қўлланилиб келган ўлим жазоси бекор қилинади\n17:41 / 23.11.2016\nЭрон парламенти гиёҳванд моддалар савдоси билан шуғулланган кимсаларга ўлим жазосини узоқ муддатли озодликдан маҳрум қилиш жазоси билан алиштириш борасидаги қонун лойиҳасини маъқуллади. Бу ҳақда Эрон телевидение хабар берган.\nҚонун лойиҳаси ташаббускорлари олий жазони 30 йилга қадар бўлган муддатдаги қамоқ билан алмаштириш таклифини билдирган. Энг оғир жазо гуруҳ таркибида ҳаракат қилган ва қўлга олиш жараёнида ўқотар ёки совуқ қурол топилган шахсларга нисбатан қўлланилади.\nУшбу қонун лойиҳаси Эронда гиёҳванд моддалар савдоси билан шуғулланган кимсаларга нисбатан ўлим жазосини қўллашни бекор қилиш борасидаги ҳаракатлар авж олгач, тайёрланди. Либерал матбуотнинг таъкидлашича, Эрон қонунларининг бешафқатлиги наркотик моддалар айланиши билан боғлиқ жиноятларнинг содир этилиш статистикасига ҳеч қандай таъсир кўрсатмаяпти. Шу билан бир қаторда, бундай категорияда жиноий ҳаракатларни амалга оширган шахсларга нисбатан энг кўп ўлим жазоси қўлланилади. Ҳар йили Ислом Республикасида деярли мингта қатл этиш ўтказилиб, бу халқаро ҳуқуқни ҳимоя қилиш ташкилотларининг жиддий танқидига сабаб бўлмоқда.\nҚонунни кучга кириши учун уни Эрон Ислом Республикаси Кузатув кенгаши тасдиқлаши лозим. Ушбу парламентости органига 12 нафар энг ҳурматли шиалар вакили киради. У қабул қилинаётган қонунчилик актларининг ислом қоидаларига тўғри келишини кузатиш билан шуғулланиб келади.


«Дадам ишдан келсалар, тўлиб кетар уйимиз»!\nЭркак киши кўча одами бўлгани билан унинг доимий қароргоҳи – оила. Устоз Озод Шарафиддинов «Оила – бахт фабрикаси», деб бежиз айтмаган. Эркак эрталабдан кечгача елиб-югуриб оилани тебратиш, рўзғор ғорини тўлдириш пайида бўлади. Ишда раҳбаридан дакки эшитиши, ходимларидан ғазабланиши, иши битмаганидан, муваффаққиятни қўлдан бой берганидан афсусланиши мумкин. Ишхона эшигини қулфлар экан, унга бағрини очаётган янги олам – оила томон интилади. Кичкиналигимда «Дадам ишдан келсалар, тўлиб кетар уйимиз», деб бошланувчи шеърни ёд олгандим. Ҳа, оила бошлиғи келгунча хонадонга нимадир етишмаслиги ҳақ гап. Машҳур комедик кинодаги «Эрининг ишдан келишини байрамдек кутиб олиш керак» тавсиясида ҳам жон бор. Агар эркак уйга кириши билан аёли «Дадаси, уйда картошка қолмаган», «Коммунал тўловдан қарз ёзиб кетишди» «Ўғлингиз «2» олибди», «Бугун яна мазам қочиб қолди» тарзида саломлашса, эркакнинг шундоқ ҳам муаммолар билан тўла мияси бўшанмайди, аксинча, янги ўйлар жаҳлини чиқаради. Албатта, оилага боғлиқ масалаларни оила бошлиғисиз ҳал этиб бўлмайди, лекин уларнинг баёнини кечки овқатдан кейинга қолдириш вақтдан ютқизиш эмас.\nЖажжи қизалоқ қўғирчоғининг сочини силайди, бағрига босиб, «болам», дейди. Уни кузата туриб, оналик меҳри болаликданоқ уйғонади, эркаклар эса буни набирали бўлганларида ҳис этадилар, деб хўрсиниб қўямиз. Аслида эркаклар кўринишидан болажон туйилмаса-да фарзанд орттириш уларнинг энг олий истаги. От ўрнини той босар. Эркак, ўғилми-қизми, вужудида қони оқиб турган издоши бор экан, ҳаётдаги ҳар қандай омадсизликни енга олади. Худди аёл каби фарзанди учун яшайди, қизига сеп йиғиш учун тинмай меҳнат қилади, ўғлини ўйлаб иморат солади. Бола – энг яхши антидепрессант. Набирасига кўз-қулоқ бўлган бобо, фарзанди билан ўйнаган ота асло чарчамайди, балки бахтдан қувват олади. Бу вақт эркакда сератонин ва окситоцин гормонлари фаол ишлаб чиқарилиб, организмни стресслардан ҳимоялайди.\nАёллар учун ишсизлик муаммоси йўқ. Жилла қурса улар «уй бекаси» номига эга бўладилар ва бундан ор қилмайдилар. Эркакларга эса иш нафақат даромад манбаи, балки жамиятда ўз ўрнини топиш ифодасидир. Аёллар пенсия ёшини кутиб яшайдилар, эркаклар эса иш жойидан айрилишдан қўрқишади. Ўзига ёқадиган, муносиб ҳақ тўланадиган, яхши жамоага эга иш жойи эркакнинг меҳнат қобилиятида муҳим аҳамиятга эга. Мансаб пиллапоясидан қулаш ва ишсизлик эркакларга хос депрессияни келтириб чиқарувчи асосий омиллардан бири. Шу сабаб йигит киши илм ва ҳунар танлаётганида меҳнат бозори билан ҳисоблашиши, ўз ҳудудида зарур, эрта кунда иш излаб сарсон бўлмайдиган касбни танлаши лозим. Яна бир ечим – «Йигит кишига етмиш ҳунар оз», нақлига амал қилиб, ўз соҳасига қўшимча кўникмаларни ўзлаштириш, «Янги уйни қурмасдан эскини бузма» тамойилига бўйсуниб, бошқа иш жойида заҳира кадр сифатида шаклланмай туриб, ишдан бўшаш ҳақида ариза ёзишга шошилмаслик муҳим.\n«Эркаклар ҳар куни чойхона, гап-гаштакда. Шунинг учун соғлом, бизга ўхшаган камқон эмас» дегувчи аёл ўзи ўйлаганчалик ҳақ эмас. Тўйимли эмас, тўғри овқатланган одам соғломдир. Албатта, эркак юрагига ошқозони орқали йўл излаш кераклигини англаб, аёл пазанда бўлиши, турмуш ўртоғини бақувват таомлар билан сийлаши керак. Лекин парҳез ҳам муҳим аҳамиятга эга. Иштаҳаси карнай эркак, албатта, таом орқали тўпланган энергия сарфи ҳақида ҳам бош қотириши лозим. Акс ҳолда ортиқча вазн ортидан ошқозон-ичак трактининг бузилиши, юрак атрофига ёғ тўпланиши, қандли диабет, инсульт, инфаркт каби хавфли касалликларга замин яратилади. Лекин эркаклар ичида кечки таомдан бош тортиб, фарзандлари еяётган ширинликка шерик бўладиганлари ҳам топилади. Иштаҳасизлик, аввало, бирор бир касаллик аломатидир. Масалан, камқонлик. Кулманг, бу фақат аёллар дарди эмас. Эркак организмининг витамин ва минераллар билан тўйиниши организмда гормонал мутаносибликни яратади ҳамда умумий саломатликка хизмат қилади. Масалан, рух моддасининг меъёрдалиги эркаклик гормони – тестостероннинг ўрнида ишлаб чиқарилишини таъминлаб, насл қолдириш қобилиятини оширади. Демак, эркаклар таомномасидан қўй ва балиқ гўшти, сут маҳсулотлари, дуккакли донлар, мева ва сабзавотлар, кўкатлар, албатта, ўрин олиши керак. Алкоголь ҳамда тамаки маҳсулотлари эса ақлий ва жисмоний баркамоллигининг энг биринчи душманлари саналади.\nЭркакка ота-она, рафиқа, фарзандлар ҳам дўст, лекин ташқаридан ҳам бир дўст, тиргак керак. Ўғил фарзанд болалигидан дўстлар даврасида бўлиши даркор. Баъзан эркакнинг акаси ёки укаси қўллаб-қувватлолмаган пайтда дўст ёрдамга келади. Аёлига айтолмаган сирини дўсти билан бўлишиши мумкин. Чин дўст қийин дамларда беминнат ёрдамчи. У душмандан ҳимоялайди ҳам. Дўсти кўп эркакларнинг ўзига нисбатан ишончи, ҳаётга қизиқиши юқори бўлади.\nЙигит кишининг соғлом ва бақувват, ақлан етук бўлишини спорт билан доимий шуғулланиш кафолатлайди. Эркак қайси касб вакили бўлмасин, ўзининг севимли машғулоти, севувчи спорт тури бўлмоғи лозим. Аёлларнинг «Эрим кечаси билан футбол кўради», «Кап-катта киши теннис ўйнашга уялмайди» каби нолишларига айтар сўзимиз: «Унинг ярим тунда кўча дайдиб юриши ёки қариганида касал бўлиб ётишини хоҳлармидингиз? Ундан кўра қўшни хонада бақириб-чақириб футбол кўриб ўтиргани, тетик ҳолда набиралари билан теннисда беллашаётгани афзал эмасми?»